9 เดือนต่างชาติเที่ยวไทย 28 ล้านคน
สร้างรายได้ 1.49 ล้านล้าน จีนยังแชมป์แต่ลดลงหลังเรือล่ม,นายพงษ์ภาณุ เศวตรุนทร์ ปลัดกระทรวงการท่องเที่ยวและกีฬา เปิดเผยสถานการณ์ท่องเที่ยว เดือนกันยายน 61 มีนักท่องเที่ยวต่างชาติ 2.65 ล้านคน เพิ่มขึ้น 2.13% เทียบกับเดือน ก.ย.ของปีก่อน ในจำนวนนี้เป็นนักท่องเที่ยวจากเอเชียตะวันออกมากที่สุด 1.94 ล้านคน โดยนักท่องเที่ยวจีนยังคงมีจำนวนสูงสุด 648,000 คน แต่หดตัวจากเดือน ก.ย.ปีก่อนถึง 14.89% สร้างรายได้เข้าประเทศ 36,870 ล้านบาท หดตัว 11.49% ซึ่งการลดลงของนักท่องเที่ยวจีนเกิดขึ้นหลังเหตุการณ์เรือล่มภูเก็ตเมื่อวันที่ 5 ก.ค.61 อย่างไรก็ตาม แม้นักท่องเที่ยวจีนซึ่งเป็นตลาดหลักจะหดตัว แต่การเติบโตของตลาดอันดับรองลงมา โดยเฉพาะมาเลเซียเดือน ก.ย.นี้ โตถึง 40.13% ภายใต้จำนวนนักท่องเที่ยว 363,000คน สร้างรายได้ 10,770 ล้านบาท ขยายตัว 47.14% ช่วยให้นักท่องเที่ยวจากเอเชียตะวันออกยังคงขยายตัวมากที่สุด ส่วนนักท่องเที่ยวยุโรปหดตัวเล็กน้อยคาดว่าจะฟื้นตัวในช่วงฤดูการท่องเที่ยว,ทั้งนี้ นักท่องเที่ยวที่มีจำนวนมากสุด 10 อันดับแรก ที่รองจากจีนและ มาเลเซีย ได้แก่ ลาว ญี่ปุ่น เกาหลี อินเดีย กัมพูชา ฮ่องกง สิงคโปร์ และเวียดนาม ขณะที่การใช้จ่ายของนักท่องเที่ยวต่างชาติทั้งหมดระหว่างเดินทางท่องเที่ยวเดือน ก.ย.61 ก่อให้เกิดรายได้ 140,140 ล้านบาท ขยายตัว 2.92% จากช่วงปีก่อน โดยนักท่องเที่ยวที่สร้างรายได้สูงสุด 10 อันดับแรก ประกอบด้วย จีน มาเลเซีย ญี่ปุ่น เกาหลี ออสเตรเลีย สหรัฐอเมริกา ลาว อินเดีย สหราชอาณาจักร และกัมพูชา ตามลำดับ เมื่อรวม 9 เดือนแรกปี 61 มีนักท่องเที่ยวชาวต่างชาติ 28.54 ล้านคน ขยายตัว 8.71% จากช่วงปีก่อน และสร้างรายได้รวม 1,490,458 ล้านบาท ขยายตัว 10.95% จากปีก่อน,ด้านสถานการณ์ไทยเที่ยวไทย ส.ค.ปี 61 มีคนไทยเดินทางท่องเที่ยวภายในประเทศ 13.26 ล้านคน-ครั้ง โต 2.81% จากช่วงปีก่อน ก่อให้เกิดรายได้ 89,366.43 ล้านบาท ขยายตัว 9.59% เมื่อรวม 8 เดือนของปีนี้ (ม.ค.-ส.ค.) คนไทยเที่ยวไทย 101.38 ล้านคน-ครั้ง เพิ่มขึ้น 4.13% เกิดรายได้หมุนเวียนในประเทศ 695,000 ล้านบาท ขยายตัว 9.12% และเมื่อนำรายได้จากนักท่องเที่ยวต่างชาติและนักท่องเที่ยวไทยรวมกันถึงปัจจุบันสร้างรายได้ให้ประเทศ แล้ว 2.18 ล้านล้านบาท เพิ่มขึ้น 10.36% คิดเป็น 73% ของเป้าหมายรายได้ทั้งปีที่ตั้งไว้ 3 ล้านล้านบาท.
นายพงษ์ภาณุ เศวตรุนทร์ ปลัดกระทรวงการท่องเที่ยวและกีฬา เปิดเผยสถานการณ์ท่องเที่ยว เดือนกันยายน 61 มีนักท่องเที่ยวต่างชาติ 2.65 ล้านคน 
พงษ์ภาณุ เศวตรุนทร์,นักท่องเที่ยว,จีน,สร้างรายได้,ภูเก็ตเรือล่ม